stanford-oval/wikipedia huggingface dataset:
מחלף חבצלת

| --- | --- |
 כינוי:  מחלף חבצלת השרון
 תאריך הקמה:  שודרג ב-2011
 מיקום:  חבצלת השרון, אביחיל, בת חן, ביתן אהרון
 כבישים במחלף:    כביש 2   כביש 5710
 אתרים סמוכים:  מרכז מסחרי "ביתן"
 קואורדינטות:  32°21′35″N 34°52′07″E﻿ / ﻿32.359764°N 34.86859°E﻿ / 32.359764; 34.86859
 
  (למפת נתניה מוגדלת) מחלף חבצלת(למפת נתניה רגילה) מחלף חבצלת(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מחלף חבצלת(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מחלף חבצלת
 
מחלף חבצלת הידוע גם בשם מחלף חבצלת השרון הוא מחלף הנמצא בקילומטר ה-38 בכביש 2. המחלף מחבר בין כביש 2 לכביש 5710 המוביל מזרחה אל היישובים בת חן וביתן אהרון ומערבה אל חבצלת השרון וצוקי ים, והלאה אל צפונה של נתניה. בקטע שבין מחלף זה למחלף נתניה בכביש 2, היו שני נתיבי נסיעה לכל כיוון, ובשנת 2011 התבצעו עבודות על ידי החברה הלאומית לדרכים להוספת נתיב שלישי בכל מסלול.
בכניסה למחלף מכיוון צפון ממוקמת תחנת דלק של דור אלון.
בתחנת דלק זאת נרצח פרנסואה אבוטבול. בצמוד למחלף נחנך ב-2011 המרכז המסחרי "ביתן".
| 0 | 1 | 2 |
| --- | --- | --- |
| הקודם: מחלף איינשטיין | מחלפים בכביש 2 | הבא: מחלף ינאי |
ערך זה הוא קצרמרבנושא תחבורה. אתם מוזמנים לתרום לוויקיפדיה ו.
מויסיי

| --- | --- |

מויסיי, 2005
 מדינה:  רומניה רומניה
 מחוז:  מרמורש
 חבל ארץ:  טרנסילבניה
 ראש העיר:  Grigore Tomoiagă (PSD)
 שטח:  112.63 קמ"ר
 גובה:  581 מטרים
 אוכלוסייה:  ‏
  ‑ בכפר:  9,264 (2011)
  ‑ צפיפות:  82.25 נפש לקמ"ר (2011)
 קואורדינטות:  47°39′00″N 24°32′00″E﻿ / ﻿47.65°N 24.533333°E﻿ / 47.65; 24.533333
 אזור זמן:  UTC +2
 http://www.primariamoisei.ro/
  מפת מיקום  מפה מפורטת   (למפת רומניה מוגדלת) בוקרשט קלוז' נאפוקה טימישוארה יאשי קונסטנצה קראיובה גאלאץ בראשוב פלוישט אוראדיה אוקראינה מולדובה אוק. בולגריה סרביה הונגריה ס. הים השחור מויסיי(למפת רומניה רגילה) בוקרשט קלוז' נאפוקה טימישוארה יאשי קונסטנצה קראיובה גאלאץ בראשוב פלוישט אוראדיה אוקראינה מולדובה אוק. בולגריה סרביה הונגריה ס. הים השחור מויסיי  he tabBackground:;tabBorder:#aaa;defaultTab:0;
מויסיי (ברומנית: Moisei או Moiseu, מויסֵאוּ; בהונגרית: Majszin, מאיסין; ביידיש: מאסיף, מאסיב או מאסיעב) הוא כפר במחוז מרמורש שבצפון רומניה, באזור ההיסטורי טרנסילבניה. במויסיי התקיימה קהילה יהודית עד השואה. מקור שמו בצורה הרומנית של שמו של משה.
גאוגרפיה ואקלים

מויסיי ממוקמת בין בורשה לווישאו דה סוס, כ-45 ק"מ דרומית-מזרחית לסיגט.
הכפר נבנה על גדות נהר וישאו (אנ') בהרי מרמורש (רומ') ולמרגלות הרי רודנה (אנ') שב קרפטיים המזרחיים.
הטמפרטורה הממוצעת במויסיי היא כ-6°. כאשר בשנות ה-50 של המאה ה-20 נרשמו טמפרטורות שיא של 39° בקיץ ו-31° מתחת לאפס בחורף.
היסטוריה

עדות ראשונה לקיומה של מויסיי קיימת משנת 1213.
בשנת 1672 הוקם מחדש מנזר סמוך לכפר שהוקם כבר בראשית אותה מאה. המנזר היה שלוחה של מנזר פוטנה. מדי שנה, המנזר מהווה מוקד משיכה לצליינים בחג עליית מרים, ותהלוכות ססגוניות יוצאות אליו מיישובי האזור.
ככל אזור מרמורש, השתייך הכפר לממלכת הונגריה במשך מאות שנים. לאחר מלחמת העולם הראשונה, הועבר האזור לידי רומניה במסגרת חוזה ורסאי. תכתיב וינה מ-1940 החזיר את האזור לידי הונגריה.
ב-14 באוקטובר 1944 טבחו חיילים הונגרים שעברו במויסיי בנסיגתם מפני הצבא האדום
בכ-30 רומנים במויסיי, ושרפו כ-200 בתים. אנדרטה לחללי הטבח הוקמה במקום.
לאחר מלחמת העולם השנייה הוחזר האזור לשליטה רומנית, עד ימינו.
הקהילה היהודית

יהודים מגליציה החלו להתיישב במויסיי החל מסוף המאה ה-18, והתפרנסו מחקלאות, מסחר, טחנות קמח ותעשיית העץ.
בראשית דרכה, הקהילה הייתה מסונפת מבחינה ארגונית לקהילת וישאו דה סוס. ב-1897 (ה'תרנ"ז) החליטו יהודי מויסיי להתנתק מקהילת וישאו דה סוס ולייסד קהילה עצמאית, והפסיקו לשלם את מסי הקהילה לווישאו דה סוס. מאורע זה גרם לסכסוך חריף בין שתי הקהילות, שהגיע עד לבית המשפט. ב-1899 הפעילה קהילת וישאו דה סוס את ההוצאה לפועל על קהילת מויסיי, וספרי התורה של מויסיי הוחרמו. בהמשך השלימו הקהילות, ועם השנים המתיחות שככה.
בשנת 1941 מנתה הקהילה 1,069 נפש. במהלך מלחמת העולם השנייה, בשנת 1942, נלקחו כל הגברים בגילאי 20–42 לעבודות כפייה באוקראינה, ונספו שם. באפריל 1944 נשלחו היהודים שנותרו בכפר לגטו בווישאו דה סוס, ומשם גורשו לאושוויץ.
מעט ניצולים חזרו למויסיי אחרי המלחמה, אך הם עזבו את הכפר לאחר זמן קצר.
הקהילה היהודית > אישים

לאחר ייסוד הקהילה העצמאית במויסיי בשנת 1897, התמנה הרב חיים אלתר דאכנר. בשנת 1902 עבר לכהן כרבה של סירט.
בסביבות שנת 1905 התמנה הרב יצחק מאיר וידמאן. נפטר בסביבות שנת 1940, ותחתיו מונה למורה צדק הרב יצחק בק, שנספה בשואה.
בין ילידי מויסיי היו רבי אליעזר פיש - האדמו"ר מביקסאד; חבר הכנסת שלמה יעקב גרוס; הרב אברהם חיים איינהורן מצפת; הרב יוסף אריה פיש, דיין ומורה צדק בארד ובהיידושאמשון; ור' צבי הירש רוזנברג.
הקהילה היהודית > דמוגרפיה

| שנה | מספר חברי הקהילה | אחוז חברי הקהילה מכלל אוכלוסיית בכפר |
| --- | --- | --- |
| 1768 | 5 | לא ידוע |
| 1830 | 200 | 20% |
| 1880 | 534 | לא ידוע |
| 1910 | 1,098 | כ-27% |
| 1920 | 1,356 | 28% |
| 1930 | 1,216 | כ-32% |
| 1941 | 1,067 | 19% |
לקריאה נוספת

שלמה יעקב גרוס, מאסיף, בתוך: שלמה יעקב גרוס ויצחק יוסף כהן (עורכים), "ספר מארמארוש" עמ' 164 - 177.
שלמה שפיצר, קהילות הונגריה, מכון ירושלים ה'תשס"ט, עמ' 211.
הערות שוליים

↑  מחבר הספרים "ברכת הבית", "עצי העולה" ו"שערי טוהר"
↑  בעל "דברי יוסף"
↑  בעל "מצות שבת"
מזיק (אורגניזם)

מזיקים הם בעלי חיים, צמחים או פטריות הגורמים נזק או מהווים מטרד לבני האדם.
הגדרה

מזיקים הם אורגניזמים המהווים מטרד או גורמים נזק לאדם ולרכושו, לרבות נזקים לחקלאות. לרוב המונח אינו כולל חיידקים ונגיפים. המונח אינו מוחלט, שכן אורגניזמים מסוימים עשויים להיות מזיקים בהקשר מסוים ומועילים בהקשר אחר, לדוגמה, חתולי הרחוב עשויים להעביר מחלות, אך הם גם גורמים לירידה באוכלוסיית החולדות המעבירות מחלות בעצמן.
בין המזיקים נמנים טפילים כגון תולעים טפיליות, נשאי טפילים הגורמים למחלות, כגון החולדות הנושאות את החיידק הגורם למחלת הדבר, או זבוב החול המעבירים לאדם את הטפיל לישמניה הגורם לשושנת יריחו, אחרים, כגון התיקנים מעבירים מזהמים חיצוניים. גורמים אלרגניים כגון קרדית האבק, בעלי חיים מוצצי דם, או בעלי ארס, המזיקים לרכוש האדם כגון הטרמיטים והעשים, ובעלי חיים הגורמים לטרדה לאדם כגון נמלים בבית.
עשבים ופטריות הגורמים נזק ליבול, וקרציות המזיקות לחיות המחמד גם הן נחשבים למזיקים.
הקבוצות הגדולות של בעלי החיים המזיקים (על פי סדר חשיבות כלכלית) הן חרקים, קרדיות, נמטודות, וחלזונות.
ניתן לסווג בעלי החיים המזיקים לצומח כמונופגיים (חד-מזוניים), אוליגופגיים (מעט-מזוניים) ופוליפגיים (רב-מזוניים), לפי כמות המארחים שיש להם. לחלופין, ניתן לחלק אותם לפי אופן האכילה: נושכים, לועסים, מחוררים, מוצצים או לוחכים. דרך נוספת היא לסווג אותם לפי נוכחות האוכלוסייה כמזיקי מפתח, מזיקים מזדמנים ומזיקים פוטנציאליים.
הגדרת מזיקי צמחים על פי אמנת הגנת הצומח הבין-לאומית, היא כל מין, זן או טיפוס ביולוגי, בעל חיים או גורם פתולוגי הגורם נזק לצמחים או לתוצרי צמחים.
בעלי חיים מזיקים

דוגמאות בולטות למזיקים ממלכת בעלי החיים:
בעלי חיים מזיקים > חולייתנים > עופות

יונים ניזונות ממזון האדם ומעבירות מחלות.
עופות רבים, כדוגמת העורבים ניזונים משדות חקלאיים.
עופות אוכלי דגים כגון השקנאים ניזונים מברכות הדגים.
נקרים מנקרים גגות עץ ומקננים בהם וגורמים נזק למבנים.
מינים פולשניים כגון המיינה גורמים לשינוים במערכת האקלוגית בעלי השפעה שלילת על החקלאות.
יונת הבית, מקננת על אדני חלונות, מרזבים וגגות ומעבירה מחלות
עורב. מזיק ליבולים.
שקנאים, גורמים נזק רב בבריכות הדגים
בעלי חיים מזיקים > חולייתנים > דו-חיים וזוחלים

קרפדת קנים גורמות לנזק רב, בעיקר באוסטרליה לבעלי חיים בבר ובמשק הבית בשל עורן הרעיל.
טגו ארגנטינאי, פולשת הפוגעת בחיות מקומיות בדרום ארצות הברית.
פיתון בורמזי, גורם נזקים לסביבה כמין פולש בפלורידה. לעיתים הוא גם תוקף חיות בית ואף אנשים.
בויגה עצים חום, מין פולש קטלני לעופות רבים באיים בהם הופץ.
נחשים ארסיים רבים נחשבים למזיקים ולעיתים למכה קשה לחברה, עקב פגיעתם בבני אדם ולעיתים בחיות משק.
קרפדת קנים, מזיקה כפולשת לחיות בר ובית המורעלות בניסיון לטרוף אותה.
בויגה עצים חום, מין פולש הפוגע באוכלוסיית העופות באיים בהם הופץ.
בעלי חיים מזיקים > חולייתנים > יונקים

עכברים, חולדות ומכרסמים קטנים נוספים מזיקים ליבולים ולמזון מאוחסן וחלקם מעבירים מחלות. בנוסף הם מושכים אחריהם נחשים ארסיים.
בונים, כורתים עצים וחוסמים זרמי מים, מה שגורם להתייבשותם.
איילים, ניזונים מגידולים חקלאיים ומשתילי עצים רכים ומונעים שיקום יערות, נוסף להבאת מחלות.
עטלפי פרי ניזונים מפירות גידולים חקלאיים ומלכלכים את קירות הבתים.
טורפי בר כגון זאבים ושועלים טורפים חיות משק.
ערפדים ניזונים מדמן של חיות המשק.
חתולי רחוב ניזונים מאשפה ומעבירים מחלות.
מקוק רזוס, תוקפים אנשים וחומסים מזון וכן מעבירים מחלות.
חזירי בר, תוקפים אנשים ופוגעים ביבול ובמערכת האקולוגית.
לוטרות ניזונות מדגי נוי.
חולדות ניזונות ממזון האדם ומעבירות מחלות
עטלפי פרי מזיקים לפירות החקלאיים.
דלק צהוב-גרון הטורף חיות משק כתרנגולות
ערפדים ניזונים מדמן של חיות בית.
בעלי חיים מזיקים > חסרי חוליות

המזיקים שבין חסרי החוליות רבים מאוד, וגורמים לנזק ישיר לאדם כמוצצי דם, מעבירי מחלות, מזיקי מזון ומבנים, ומזיקי סביבה וחקלאות.
כינת הראש, ניזונת מדם האדם
יקרונית הרהיטים גורמת נזק לרהיטי עץ.
כנימות עלה מזיקות לחקלאות.
קרציות, טפילות המזיקות לחיות הבית והמשק.
חגב נודד, הגורם למגפות רעב בצורת ארבה
ראו גם

הדברת מזיקים
עשבים שוטים
הערות שוליים

↑  Speiser B. (2002). "Chapter 219. Molluscicides". 506–508. doi:10.1201/NOE0824706326.ch219 PDF In:  Pimentel D. (ed.) (2002). Encyclopedia of Pest Management. ISBN 978-0-8247-0632-6.
↑  FAO Corporate Document Repository: Guidelines for Phytosanitary Certificates. Retrieved 1 August 2012
| --- | --- |
בקרת זהויות :  NLI: 987007538614405171  GND: 4051949-1  HDS: 007786  LCCN: sh85100293  NKC: ph116831 
מזיקים כדוגמת טרמיטים מופיעים לעיתים קרובות בקבוצות
מחזורת

מַחֲזוֹרֶת (בלועזית: פֶּרְיוֹדָה) היא אמצעי סגנוני תחבירי – משפט מורכב ארוך הפותח בחלקים טפלים (פסוקיות) רבים והרעיון המרכזי בו מובע רק בסופו. שימוש במשפטים כאלה מקובל בספרות כדי להציג רקע להתרחשות ולשמור על מתח לפני שמגיעים לעיקר. הקורא מוכנס לאווירה ומגלה את הפרטים בזה אחר זה עד שלבסוף נחשף בפניו החידוש במשפט (הנשוא).
מקור המונח בעברית

על פי עוזי אורנן, המופע הראשון של המונח העברי 'מחזורת' הוא בספר "דקדוק השפה העברית לכל סגנוניה" מאת שמואל שבח קנטורוביץ, חלק ב': "תורת המאמר (סינטכסיס)" (ורשה 1928) – מהדורה מאוחרת של ספרו "דקדוק לתלמידים" (ברדיצ'ב תרס"ו–1906). הלקסיקון הראשון שבו נכלל המונח היה הקובץ "מונחי תחביר כלליים" (תרצ"ו–1936) של ועד הלשון העברית.
דוגמאות

בעשר בבוקר המחרת, מבלי שידעה רגע לפני כן מה היא עתידה לעשות, כבשה דולי יעקבוס את מושב מכוניתה, [...]
רוחות הצפון לבדן, רוחות הצפון בחמתן, שעה שהן נאחזות באימה – ופורצות במחול של השתוללות לאורך רוכסי הרי גזיב האיתנים, מייללות בין הוואדיות, הומות אל הסלעים וצונחות, רוחות הצפון הדורסניות שלא היו משיירות פינה אחת בלא לפקדה – הן לבדן יודעות את הכפר הקטן יתיר, החבוי בודד בצלע אחד ההרים המסולעים הנטויים אל תהומיותו של גיא סאוכין, המגיע בדרכו הארוכה והפתלתולת לעמקות רבת־סתרים, לרגלי הכפר הלבן.
הערות שוליים

↑  עוזי אורנן, בראשית היה השפה, ירושלים: האקדמיה ללשון העברית, תשע"ג 2013, עמ' 84. אולם אורנן מציין כי לנגד עיניו עמדה רק המהדורה מ-1928, ולפיכך אין הוא יודע אם המונח הופיע כבר במהדורה הראשונה.
↑  מילון דקדוק [בלשנות] (תרצ"ו, תרצ"ז, תש"ג), באתר האקדמיה ללשון העברית
מכל דלק תצורתי

F-15E עם מכלי דלק תצורתיים המותאמים לשורש הכנף
מכל תצורתי של מטוס הקרב F-15E
מכל תצורתי של מטוס הקרב F-16I, מותקן מעל שורש הכנף
מכלי דלק תצורתיים (באנגלית: Conformal Fuel Tanks, או CFT) במטוסי קרב, הם מכלי דלק חיצוניים הבנויים מחוץ לגוף המטוס וצורתם מותאמת לצורתו. התאמה זו גורמת לגרר קטן ביחס לגרר הנוצר ממכלי דלק נתיקים בעלי נפח דומה (הגרר של שני מכלים תצורתיים במטוס F-15 איגל הוא פחות מרבע מהגרר של מכל גחון נתיק, ופחות משמעותית מגרר של מכל נתיק יחיד בכנף). עקב הגרר הקטן יותר, מאפשרים מכלים מסוג זה זמן טיסה ארוך יותר ופגיעה פחותה בביצועים ביחס למכלים הנתיקים. מכלים תצורתיים אינם מגדילים את שטח חתך המכ"ם של המטוס באופן משמעותי ומאפשרים טיסה במהירויות גבוהות יותר.
בניגוד למכלים נתיקים, לא ניתן להשליכם בעת טיסה על מנת להקטין את משקל המטוס ואחזקתם מסובכת יותר ודורשת זמן ארוך יותר.
מכלים תצורתיים קיימים עבור מטוסי קרב דוגמת ה-F-15 ,F-16, דאסו ראפאל, יורופייטר טיפון והגריפן.
| תעופה צבאית  • תעופה • תעופה אזרחית |
| --- | --- | --- |
| סוגי כלי טיס | מטוס קרב • מטוס תקיפה • מטוס קרב רב-משימתי • מפציץ • מטוס ריגול • מטוס תובלה • מסוק קרב • מסוק סער • מטוס שליטה ובקרה • כטב"ם | מטוס F-16I של חיל האוויר הישראלי מסוק קרב מטוס ספיטפייר מדגם 22 |
| כלי נשק | פצצה (שימוש כללי ומונחית) • טיל אוויר-אוויר • טיל אוויר-קרקע • טיל שיוט • חימוש משוטט (כטב"ם מתאבד) • רקטה • תותח אוטומטי/מקלע כבד (כגון M2 בראונינג ו-M61A1 וולקן) | מטוס F-16I של חיל האוויר הישראלי מסוק קרב מטוס ספיטפייר מדגם 22 |
| מושגים עיקריים | לוחמה אווירית • קרב אוויר • הפצצה אסטרטגית • הפצצה טקטית • תובלה אווירית • מודיעין אוויר | מטוס F-16I של חיל האוויר הישראלי מסוק קרב מטוס ספיטפייר מדגם 22 |
| מערכות עיקריות | לוחמה אווירית במלחמת העולם הראשונה • לוחמה אווירית במלחמת העולם השנייה • לוחמה אווירית במלחמת קוריאה • לוחמה אווירית במלחמת וייטנאם • לוחמה אווירית במלחמת המפרץ | מטוס F-16I של חיל האוויר הישראלי מסוק קרב מטוס ספיטפייר מדגם 22 |
| מושגים משניים | טייסת • אלוף הפלות • גיחה • נ"מ • יעף • חמקנות  • לוחמה אלקטרונית | מטוס F-16I של חיל האוויר הישראלי מסוק קרב מטוס ספיטפייר מדגם 22 |
מטתזה

תגובת מֵטָתֵזה הנקראת לעיתים תגובת התמרה כפולה, היא תהליך כימי המכיל חילוף קשרים בין שני מגיבים, אשר מסתכם ביצירת תוצרים עם חוזק קשר דומה או שווה למגיבים ההתחלתיים.

התגובה מוצגת בצורה הבסיסית:
הקשר בין המגיבים יכול להיות יוני או קוולנטי.
לרוב, תגובות אלה מסתכמות בהוצאת משקע.
סוגי תגובות > חילוף יון נגדי

מטתזה היא טכניקה נפוצה לחילוף יונים. כאשר מתחילים מתמיסות מימיות של יונים אנאורגנים, ניתן להשתמש במטתזה כדי לבודד מלחים שמתמוססים בממס אורגני.
סוגי תגובות > אלקילציה

קומפלקסים עוברים אלקילציה דרך תגובות מטתזה. דוגמה לכך היא מטילציה של טיטנוצין די-כלורי:
המלח בדרך כלל מוצא כמשקע.
סוגי תגובות > סתירה

תגובת סתירה היא סוג מסוים של תגובת התמרה כפולה. תגובת סתירה נגרמת כאשר חומצה מגיבה עם כמות שווה של בסיס. לרוב, התוצר של תגובה זו הוא מים. לדוגמה, חומצה כלורית מגיבה עם נתרן הידרוקסידי על מנת ליצור נתרן כלורי ומים:
ראו גם

תגובת התמרה
מיקרוקוסמוס (CERN)

| --- | --- |

 מידע כללי
 סוג:  מוזיאון טכנולוגיה, מוסד זיכרון 
 כתובת:  385 Route de Meyrin 
 מיקום:  מרן (עיר) 
 מדינה:  שווייץ 
 מייסדים:  CERN 
 הקמה ובנייה
 תקופת הבנייה:  ?–1990
 תאריך פתיחה רשמי:  1990 
 תאריך פירוק:  2020 
 קואורדינטות:  46°13′57″N 6°03′21″E﻿ / ﻿46.2326°N 6.0558°E﻿ / 46.2326; 6.0558
 אתר רשמי
  (למפת שווייץ מוגדלת) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.מיקרוקוסמוס(למפת שווייץ רגילה) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.מיקרוקוסמוס
 
RF cavity אשר נעשה בו שימוש במאיץ החלקיקים LEP
המיקרוקוסמוס הייתה תערוכה אינטראקטיבית המציגה את העבודה של המרכז לחקר פיזיקת חלקיקים CERN ואת מאיץ החלקיקים הגדול והמורכב ביותר שנבנה אי פעם - מאיץ ההאדרונים הגדול LHC. התערוכה נפתחה לראשונה לציבור בשנת 1990 ונסגרה לצמיתות בספטמבר 2022.
גן המיקרוקוסמוס בו מוצגים מספר גלאי חלקיקים שנעשה בהם שימוש בעבר
היסטורית התערוכה

המיצג הנוכחי נפתח רשמית בינואר 2016. התכנים פותחו על ידי CERN בשיתוף עם צוות העיצוב הספרדי אינדיסולבל.
המיקרוקוסמוס ממוקם בסרן שבקנטון ז'נבה, שווייץ, ליד העיירה מרן.
מיצגים > בתוך הבניין

התערוכה כוללת מספר מיצגים של המכשירים העיקריים של CERN, מבקבוק המימן, מקור הפרוטונים המוזרקים אל תוך ה-LHC, דרך השלב הראשון בשרשרת המאיצים, המאיץ הקווי Linac 2, עד למודל של ה-LHC, הכולל חלקים מהמגנטים הסופר מוליכים. מבקרים יכולים להשתמש במסכי מגע כדי לראות כיצד ניתן לשלוט במאיץ החלקיקים - דימוי האצה של פרוטון ב-LHC ולהביא אותם להתנגשות בתוך הניסויים.
התערוכה ממשיכה עם דגם בגודל אמיתי של גזרה של גלאי החלקיקים CMS. חלקת המחשוב מציגה חלק ממחשבי אורקל (Oracle) אשר מאחסנים את ה-30 עד 40 פטה בייט של מידע שהניסויים מייצרים כל שנה, אשר ניתנים לניתוח על ידי רשת המחשוב של ה-LHC.
המיצג מכיל גם פריטים היסטוריים נוספים כמו הגשש המרכזי מהגלאי UA1 שעבד בתקופת ה-SPS ב-CERN מ-1981 עד 1984 ועזר לגלות את בוזוני ה-W וה-Z (חלקיקים יסודיים).
מיצגים > גן המיקרוקוסמוס

גלאי החלקיקים תא המימן האירופאי הגדול
RF cavity אשר נעשה בו שימוש במאיץ החלקיקים LEP
אב טיפוס של מאיץ חלקיקים ישן
ישנם מספר מסכים עם דמויות שהסבירו בשפות שונות על מחקרים מדעיים שנעשו ב-CERN
תא המימן האירופאי הגדול. מוצג בגן התערוכה גן המיקרוקוסמוס מציג מספר מרכיבים גדולים של ניסויים ישנים של CERN.
אב טיפוס של מאיץ חלקיקים ישן אשר מוצג בגן המיקרוקוסמוס
הערות שוליים

↑  Visit CERN, CERN(הקישור אינו פעיל)
↑  Microcosm, CERN(הקישור אינו פעיל)
מחזיק מעמד

מחזיק מעמד הוא אלבום הסולו השלישי של המוזיקאי הישראלי יצחק קלפטר. את האלבום הוציאה לאור חברת התקליטים CBS בשנת 1988.
רקע והפקה

בשנת 1984 הוציא קלפטר את אלבומו השני, "לבד". האלבום נכשל מסחרית ושיריו כמעט ולא הושמעו בתחנות הרדיו, וקלפטר נקלע למצב כלכלי ונפשי קשה למשך תקופה ארוכה, במהלכה שקל לפרוש מהקריירה המוזיקלית. לאחר פעילות רבה של יצירה עבור אמנים אחרים ומופע איחוד של כוורת בקיץ 1984, קלפטר התאושש והחל לעבוד על האלבום החדש. הוא בחר עבורו את השם "מחזיק מעמד", בעקבות כישלונו של האלבום הקודם והקשיים שחווה לאחר צאתו.
האלבום, בדומה לקודמו, לא הצליח מסחרית, אך בלט מתוכו הלהיט והשיר הפותח "דמיון חופשי", שזכה להשמעות רבות מאוד ברדיו והפך מאז לאחד השירים המוכרים ביותר של קלפטר.
רשימת רצועות

| מס' | שם | משך |
| --- | --- | --- |
| 1. | דמיון חופשי  | 4:34 |
| 2. | מחזיק מעמד  | 3:39 |
| 3. | ער בחלום  | 4:26 |
| 4. | כוכב שלי  | 4:52 |
| 5. | הקשר בינינו חזק  | 4:00 |
| 6. | חופשיה  | 4:19 |
| 7. | מתייאש לאט  | 3:40 |
| 8. | כמו השחף  | 3:15 |
| 9. | נוהג במכונית  | 4:26 |
| 10. | שני בערב  | 4:36 |
| משך כולל: | משך כולל: | 41:50 |
הערות שוליים

↑  עמי פרידמן, צליל מכוון: יום הולדת 70 ליצחק קלפטר, באתר ישראל היום, 31 במרץ 2020
↑  אמיר שוורץ, צליל מכוון: השירים הגדולים של יצחק קלפטר, באתר ynet, 8 בדצמבר 2022
מחלף חולות

| --- | --- |
 תאריך הקמת המחלף:  1995
 מיקום:  ראשון לציון
 כבישים במחלף:    כביש 4   כביש 20
 מסילות במחלף:  מסילת הרכבת תל אביב - בני-דרום
 קואורדינטות:  31°57′13″N 34°45′27″E﻿ / ﻿31.95361111°N 34.7575°E﻿ / 31.95361111; 34.7575
 
  מפת מיקום  מפה דינמית   (למפת גוש דן מוגדלת) מחלף חולות(למפת גוש דן רגילה) מחלף חולות(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מחלף חולות(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מחלף חולות  he מחלף חולותhe מחלף חולותמפת  __ ראשון לציון (in English: Rishon LeZion)  __ בית דגן (in English: Beit Dagan) [‌גוש דן וסביבותיו‌]מצפון: __ חולון (in English: Holon), __ בת ים (in English: Bat Yam) ממזרח: __ מועצה אזורית שדות דן (in English: Sdot Dan Regional Council) מדרום: __ באר יעקב (in English: Be'er Ya'akov), __ נס ציונה (in English: Ness Ziona), __ מועצה אזורית גן רווה (in English: Gan Raveh Regional Council) ממערב: הים התיכון (in English: PAM) תחום בתוך שטח העיר: __ שפד"ן (in English: Shafdan) tabBackground:;tabBorder:#aaa;defaultTab:0;
 
מחלף חולות הוא מחלף המפגיש בין כביש 4 ונתיבי איילון. הוא מהווה את הקצה הדרומי של נתיבי איילון. המחלף נקרא על שם שטחי החולות והדיונות המאפיינות את האזור שבו נמצא המחלף. המחלף הוא מסוג "Y" חלקי, כיוון שמתאפשרת בו פניה שמאלה באמצעות רמפת יעף מכביש 4 לנתיבי איילון, בעוד שפנייה שמאלה מנתיבי איילון לכביש 4 לכיוון צפון אינה קיימת. המחלף נבנה בשנת 1995‏.
המחלף מהווה את הקצה הדרומי של נתיבי איילון, אולם חברת נתיבי איילון מחזיקה בתוכנית להארכת הנתיבים עד לצפון אשדוד תוך חיבור לנמל אשדוד[דרוש מקור]. על פי תוכנית זו, מחלף חולות יהפוך ממחלף מזלג לנקודת חיבור והשקה בין שני הכבישים. אולם, תוכנית זו לא עתידה לצאת אל הפועל בשנים הקרובות, עקב מיקומם של בסיס פלמחים ומתקנים ביטחוניים שונים על התוואי המתוכנן[דרוש מקור].
הערות שוליים

↑  אתר החברה הלאומית לדרכים בישראל, סעיף בדרכים / מחלפים
| 0 | 1 | 2 |
| --- | --- | --- |
| הקודם: מחלף יבנה | מחלפים בכביש 4 | הבא: מחלף ראשון דרום |
| 0 | 1 | 2 |
| --- | --- | --- |
| הקודם: - | מחלפים בנתיבי איילון | הבא: מחלף מבוא איילון |
מייגן ברנן

מייגן ג'יין ברנן (באנגלית: Megan Jane Brennan;‏ נולדה ב-1961) היא אשת ממשל אמריקאית שכיהנה כמנהלת הכללי של דואר ארצות הברית. ברנן היא האדם ה-74 שכיהנה בתפקיד והאישה הראשונה והיחידה עד כה בתפקיד.
ראשית חייה

מייגן ברנן נולדה בפוטסוויל, פנסילבניה, למשפחה ממוצא אירי של שבעה ילדים ולמדה בבית ספר תיכון קתולי מקומי, בו היא בלטה בנבחרות הסופטבול והכדורסל של בית ספרה וב-1978 היא השתתפה באליפות המדינה בכדורסל. לאחר סיום לימודיה ב-1980 היא למדה בקולג' אימצ'ולצטה שליד פילדלפיה, שם סיימה ב-1984 תואר שני בהיסטוריה. ב-2003 סיימה ברנן לימודי תואר שני במנהל עסקים בבית הספר למנהל עסקים על שם סלואן של המכון הטכנולוגי של מסצ'וסטס.
קריירה

ברנן החלה ב-1986 את הקריירה שלה בשירות הדואר של ארצות הברית כדוורית בלנקסטר, פנסילבניה. היא המשיכה כמפקחת איסוף וחלוקה, כמנהלת מתקני המיון ברידינג ובמחוז ליהיי שבפנסילבניה וכמנהלת המחוז בספרינגפילד, מסצ'וסטס.
היא פרשה לשנה מהשירות לטובת לימודים בבית הספר למנהל עסקים על שם סלואן של המכון הטכנולוגי של מסצ'וסטס. לאחר סיום חופשת לימודים זו היא שימשה כמנהלת תמיכת השטח וההטמעה וכמנהלת מבצעי הסיוע לאזור הצפון-מזרחי. במאי 2005 היא מונתה כסגנית הנשיא לאזור צפון-מזרח, ובתפקיד זה היא תיאמה וניהלה את תהליכי המיון, החלוקה והתעבורה של האזור. לאחר מכן היא מונתה כסגנית הנשיא לתפעול באזור המזרחי, תפקיד בו היא הייתה אחראית על התפעול בפנסילבניה, אוהיו, וירג'יניה המערבית, דלאוור, קנטקי, מרכז ודרום ניו ג'רזי, מערב מדינת ניו יורק וחלקים מווירג'יניה ומאינדיאנה. בדצמבר 2010 היא מונתה כמנהלת התפעול הראשית וכסגנית הנשיא של שירות הדואר. ב-2012 היא עמדה בראש תהליך לסגירת מרכזי מיון ידניים על רקע קיצוצים בתקציב שבוצעו על רקע ירידת נפח הדואר ומחויבות של שירות הדואר לתשלומים לגמלאי השירות על פי חוק.
ב-14 בנובמבר 2014 בחרה מועצת המנהלים של שירות הדואר בברנן כמנהלת הכללית של דואר ארצות הברית במקומו של פטריק דונהו, שפרש בפברואר 2015. בכך הייתה ברנן לאישה הראשונה בתפקיד.
במאי 2018 דווח בוושינגטון פוסט שהנשיא דונלד טראמפ דחק בה באופן אישי להכפיל את התעריפים המשולמים על ידי אמזון וחברות אחרות.
ב-16 באוקטובר 2019 הודיע ברנן שהיא תסיים את כהונתה כמנהל הכללית של הדואר עם תום תקופת כהונתה המלאה בת חמש השנים. עם זאת, בינואר 2020 הוארכה כהונתה עד למציאת מחליף. היא סיימה את כהונתה ב-15 ביוני אותה שנה והוחלפה בלואיס דג'וי.
משפחה

אחיה של ברנן עבד גם הוא בשירות הדואר בעיר הולדתם עד למותו ב-2013.
הערות שוליים

↑  Laura Stevens, New Postmaster’s Goal: Act Like Private Sector, The Wall Street Journal, Nov. 23, 2014
↑  "Postal Service Board of Governors selects Megan Brennan as 74th Postmaster General and CEO of the United States Postal Service" (Press release). United States Postal Service. November 14, 2014.
↑  ABOUT THE EASTERN REGION
↑  Trump personally pushed postmaster general to double rates on Amazon, other firms, PostalReporter,  May 18, 2018.
↑  Ziobro, Paul (October 16, 2019). "U.S. Postal Service Head to Retire". The Wall Street Journal.
↑  Straehley, Steve. "Postmaster General: Who Is Megan Brennan?". AllGov. AllGov.
| --- | --- |
בקרת זהויות :  GND: 1200666844  VIAF: 1335157527353327300005   WorldCat (עם VIAF): 1335157527353327300005
מז"ל טוב 2

| --- | --- |

 בימוי:  כריסטופר ב. לאנדון 
 הופק בידי:  ג'ייסון בלום
 תסריט:  כריסטופר ב. לאנדון 
 שחקנים ראשיים:  ג'סיקה רות'   ישראל ברוסארד   סוראג' שארמה   שרה ירקין   רובי מודין
 מוזיקה:  בר מקרארי
 צילום:  טובי אוליבר
 מדינה:  ארצות הברית 
 חברת הפקה:  בלאמהאוס הפקות
 חברה מפיצה:  סרטי יוניברסל
 שיטת הפצה:  וידאו על פי דרישה 
 הקרנת בכורה:  14 בפברואר 2019
 משך הקרנה:  100 דק' 
 שפת הסרט:  אנגלית 
 סוגה:  אימה • סלאשר
 תקציב:  9 מיליון דולר
 הכנסות:  64.4 מיליון דולר
 הכנסות באתר מוג'ו:   untitledblum2019c
 סרט קודם:  מז"ל טוב 
 דף הסרט ב־IMDb
 
"מז"ל טוב 2" (באנגלית: Happy Death Day 2U) הוא סרט אימה-סלאשר אמריקאי אשר בוים על ידי כריסטופר ב. לאנדון. התסריט נכתב על ידי כריסטופר ב. לאנדון. בין שחקניו הראשיים של הסרט נמנים ג'סיקה רות', ישראל ברוסארד וסוראג' שארמה.
הסרט יצא לאקרנים ב-14 בפברואר 2019, בהפצתם של סרטי יוניברסל.